สวัสดีค่ะ คือดิฉันมีปัญหาเกี่ยวกับน้องสาวมีกลิ่น กลิ่นคล้ายๆนมบูด เวลามีตกขาว สีของตกขาวสีขาวขุ่นบ้าง ใสบ้าง ไม่แสบ ไม่คัน ปัสสาวะปกติ เป็นมาประมาน2เดือนเเล้ว
สวัสดีค่ะ รัตนาวดีอาการอวัยวะเพศหญิงมีกลิ่นคล้ายนมบูด ตกขาวมีสีขุ่นมากขึ้นดังกล่าวมานั้น อาจะเกิดจากการติดเชื้อราในช่องคลอด ซึ่งมีโอกาสเป็นไปได้มากที่สุดจากลักษณะที่กล่าวมา เกิดจากความอับชื้น หรือการสวนล้างช่องคลอด สาเหตุอื่นๆเช่น การติดเชื้อแบคทีเรีย เชื้อโพรโทซัวที่ปากมดลูกหรือช่องคลอด การระคายเคืองของช่องคลอดจากการสวนล้าง หรือการใช้สารใดๆที่ก่อให้เกิดการระคายเคืองที่ช่องคลอดหรืออวัยวะเพศดังนั้นเบื้องต้น ควรใช้แค่น้ำเปล่าสะอาดหรือน้ำสบู่อ่่อนๆล้างเบาๆที่อวัยวะเพศภายนอกเท่านั้น ไม่ทำการสวนล้าง งดการมีเพศสัมพันธ์ไปก่อน ใส่เสื้อผ้าระบายอากาศได้ดี ไม่อับชื้นควรไปพบแพทย์เพื่อตรวจเพิ่มเติมหากมีอาการตกขาวผิดปกติที่เป็นต่อเนื่อง คันหรือระคายเคืองช่องคลอดมาก หรือมีเลือดออกผิดปกติจากช่องคลอด